31999D0492
L 192/47
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 21 юни 1999 година
за сключване на Споразумение под формата на размяна на писма между Европейската общност, от една страна, и Република Исландия, от друга, относно Протокол 2 към Споразумението между Европейската икономическа общност и Република Исландия
(1999/492/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 133, във връзка с първото изречение на член 300, параграф 2 от него,
като взе предвид предложението на Комисията,
(1)
като има предвид Споразумението под формата на размяна на писма между Европейската общност, от една страна, и Република Исландия, от друга, относно Протокол 2 към Споразумението между Европейската икономическа общност и Република Исландия (1), чиято цел е да вземе под внимание присъединяването на Република Австрия, Република Финландия и Кралство Швеция към Европейския съюз и изпълнението на Споразуменията от Уругвайския кръг;
(2)
като има предвид, че споразумението следва да бъде одобрено,
РЕШИ:
Член 1
Одобрява, от името на Общността, Споразумението под формата на размяна на писма, договорено между Европейската общност, от една страна, и Република Исландия, от друга, относно Протокол 2 към Споразумението между Европейската икономическа общност и Република Исландия.
Текстът на споразумението е приложено към настоящото решение.
Член 2
Подробните правила за прилагане на настоящото решение се приемат от Комисията, подпомогната от комитета, посочен в член 15 от Регламент (ЕО) № 3448/93 (2), в съответствие с процедурата, предвидена в член 16 от посочения регламент.
Член 3
Председателят на Съвета е упълномощен да посочи лицето, което ще подпише споразумението съгласно член 1, от името на Общността.
Съставено в Люксембург на 21 юни 1999 година.